Suchinthana/ta-wikipedia huggingface dataset:
பாகேஸ்வர் மாவட்டம்

பாகேசுவர் மாவட்டம் (Bageshwar District), வடக்கு இந்தியாவின் உத்தராகண்டம்  மாநிலத்தில் அமைந்துள்ளது. இம்மாவட்டத்தின்
நிர்வாக தலைமையிடம் பாகேசுவர்  நகரமாகும்.

மாவட்ட எல்லைகள்
உத்தராகண்ட மாநிலத்தில் குமாவன் மண்டலத்தின் கிழக்கு திசையில் அமைந்துள்ள பாகேஸ்வர் மாவட்டம் மேற்கிலும், வடமேற்கிலும் சமோலி மாவட்டம், வடகிழக்கிலும், கிழக்கிலும் பிதௌரகட் மாவட்டம் மற்றும் அல்மோரா மாவட்டம்  எல்லைகளாக கொண்டுள்ளது.

உத்தராகண்ட மாநிலத்தின் பதின்மூன்று மாவட்டங்களில் மக்கள்தொகை மிகவும் குறைந்த மாவட்டங்களில் ருத்ரபிரயாக் மாவட்டம் மற்றும்  சம்பாவத் மாவட்டத்திற்கு அடுத்து மூன்றாம் இடத்தில் உள்ளது.

மாவட்ட நிர்வாகம்
நிர்வாக வசதிக்காக பாகேஸ்வர் மாவட்டம் பாகேஸ்வர், கந்தா, கப்கோட் மற்றும் கரூர் என நான்கு வருவாய் வட்டங்களாக பிரிக்கப்பட்டுள்ளது. 
பாகேஸ்வர் வருவாய் வட்டத்தில் 415 கிராமங்களும், கந்தா வட்டத்தில் 180 கிராமங்களும், கப்கோட் வட்டத்தில் 156 கிராமங்களும், கரூர் வட்டத்தில் 197 கிராமங்களும் உள்ளது.

புவியியல்
இமயமலையின் சிவாலிக் மலைதொடரில் அமைந்த மாவட்டமிது. சர்ஜூ, கோமதி மற்றும் புங்கர் ஆறுகள் இம்மாவட்டத்தில் பாய்கிறது.

மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை  ஆக 259,898  உள்ளது. அதில் ஆண்கள்  124,326  ஆகவும்,  மற்றும்  பெண்கள் 135,572  ஆகவும் உள்ளனர். பாலின விகிதம் ஆயிரம் ஆண்களுக்கு  பெண்கள் 1090 வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டரில் 116  பேர் வீதம் வாழ்கின்றனர். இம்மாவட்டத்தின் சராசரி  படிப்பறிவு 80.01% ஆகவும், ஆண்களின் படிப்பறிவு 92.33%  ஆகவும், பெண்களின் படிப்பறிவு 69.03% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 35,560  ஆக உள்ளது.

சமயம்
இம்மாவட்டத்தில் இந்து சமயத்தவரின் மக்கள்தொகை 257,509  ஆகவும், இசுலாமியர் மக்கள்தொகை 1,440 ஆகவும், கிறித்தவ சமயத்தினரின் மக்கள்தொகை 397 ஆகவும், சமயம் குறிப்பிடாதவர்கள் 381 ஆகவும்,  பிற சமய மக்கள்தொகை கணிசமாக உள்ளது.

அரசியல்
பாகேஸ்வர் மாவட்டம், கப்கோட் சட்டமன்ற தொகுதி (பொது) மற்றும் பாகேஸ்வர் சட்டமன்ற தொகுதி (பழங்குடி மக்கள்-ST) என இரண்டு சட்டமன்ற தொகுதிகளை கொண்டுள்ளது.

மேற்கோள்கள்

வெளி இணைப்புகள்
 பாகேஸ்வர் மாவட்ட இணையதளம்
 Bageshwar District Map 
 Kumaoni.org - Information on Kumaon Region and Community 
 About Bageshwar - http://www.bageshwar.com

உத்தராகண்ட மாவட்டங்கள்
உத்தராகண்ட வரலாறு
சுதா கொங்கரா

சுதா கொங்கரா (Sudha Kongara)  என்பவர் ஒரு இந்தியத் திரைப்பட  இயக்குநராவார். திரைக்கதை ஆசிரியராக தமிழ் திரையுலகிலும், தெலுங்கு திரைத்துறையிலும்,  இந்தித் திரைப்பட உலகிலும் நன்கு அறியப்பட்டவர். இவர் அமைத்த திரைக்கதை  இந்திய ஆங்கிலப் படமான மித்ர், மை ஃபிரண்ட் ( Mitr, My Friend)   அந்த ஆண்டின் சிறந்த ஆங்கிலப் படத்திற்கான விருதாக  49ஆவது தேசியத் திரைப்பட விருதைப் பெற்றது.. இவர் துணை இயக்குநராக ஏழு ஆண்டுகள் மணிரத்தினத்திடம் பணியாற்றியவர்.  2016 ஆம் ஆண்டில் இவர்  இந்தி திரையுலகில் சாலா காதூர்ஸ் திரைப்படத்தின் வழியாக நுழைந்தார்.

வாழ்க்கை 
சுதா கொங்கரா  ஆந்திரப் பிரதேசம், விசாகப்பட்டினத்தில் பிறந்தவர். அங்கேயே தன் பள்ளிப்படிப்பை முடித்தவர். இவர் வரலாறு மற்றும் மக்கள் தகவல் தொடர்பியல் படிப்பை நாகர்கோயிலில் மகளிர் கிருத்துவக் கல்லூரியில் பயின்றவர்.

பணிகள் 
இவர் முதன் முதலில் இயக்கிய தமிழ்த் திரைப்படம் துரோகி (2010) ஆகும். இதன் பிறகு இவர் குத்துச்சண்டையை மையமாகக் கொண்ட திரைப்படத்திற்கான கதையை 2013 ஆண்டில் எழுதி, நடிகர் மாதவனிடம் கதையைச் சொன்னார். இக்கதையால் கவரப்பட்ட மாதவன் இந்தத் திரைப்படத்தில் நடிக்க ஒப்புக்கொண்டதுடன் படத்தயாரிப்புக்கும் உதவி செய்து படத்தை உயர்ந்த இடத்துக்குக் கொண்டு செல்ல உதவினார். இந்தப் படம்தான் இறுதிச்சுற்று. .

திரைப்படங்கள்

மேற்கோள்கள் 

1970 பிறப்புகள்
இந்தியத் திரைப்பட இயக்குநர்கள்
வாழும் நபர்கள்
சென்னை நபர்கள்
தமிழ்த் திரைப்பட இயக்குநர்கள்
தெலுங்குத் திரைப்பட இயக்குநர்கள்
தெலுங்கு மக்கள்
சென்னைத் திரைப்பட இயக்குநர்கள்
இந்தியப் பெண் திரைப்பட இயக்குநர்கள்
அத்திக்கடவு-அவினாசி திட்டம்

அத்திக்கடவு - அவினாசி திட்டம் என்பது பில்லூர் அருகிலுள்ள பவானி ஆற்றிலிருந்து 2,000 கன அடி வெள்ள உபரி நீரை கோயம்புத்தூர், திருப்பூர், ஈரோடு ஆகிய மாவட்டங்களிலுள்ள வறட்சி மிக்க அன்னூர், திருப்பூர், அவினாசி, சேவூர், குன்னத்தூர், பெருந்துறை, காங்கேயம், ஊத்துக்குளி, நம்பியூர், புளியம்பட்டி பகுதிகளிலுள்ள முப்பத்தி ஒன்று ஏரிகளையும்,  நாற்பது ஊராட்சி ஒன்றியக் குளங்களையும், ஏனைய 538 நீர் நிலைகளையும் நிரப்பும், நீர்ப்பாசனம், நிலத்தடி நீர் செறிவூட்டுதல், குடிநீர் வழங்கல் திட்டமாகும். இத்திட்டம் நிறைவேறும் போது இப்பகுதிகளில் வாழும் முப்பத்தி ஐந்து இலட்சம் மக்களின் குடிநீர் தேவை நிறைவேற்றப்படும். மேலும் 1.30 இலட்சம் ஏக்கர் வேளாண் நிலங்களில் நிலத்தடி நீர் மட்டம் உயரும்.

முதன் முதலில் அத்திக்கடவு - அவினாசி திட்டத்தை நிறைவேற்றக் கோரி இப்பகுதியின் முன்னாள் சட்டமன்ற உறுப்பினர் மாரப்ப கவுண்டர் தமிழக அரசிடம் 1957ஆம் ஆண்டில் கோரிக்கை வைத்தார்.

அறுபது ஆண்டு காலமாக நிலுவையில் உள்ள அத்திக்கடவு - அவினாசி திட்டத்தை நிறைவேற்றக் கோரி இப்பகுதி மக்களின் தொடர் போராட்டத்தின் விளைவாக, அத்திக்கடவு - அவினாசி திட்டத்துக்கான ஆரம்ப கட்டப் பணிகள் தொடங்கப்படும் என்று தமிழக சட்டப்பேரவையில், 2016 - 2017-ஆம் ஆண்டுக்கான இடைக்கால வரவு - செலவு திட்டத்தை 2016 பெப்பிரவரி 16 அன்று தாக்கல் செய்கையில் தமிழக நிதியமைச்சர் ஓ. பன்னீர்செல்வம் தெரிவித்தார். இத்திட்டம் 34 மாதங்களில் நிறைவடையும் என்று அறிவிக்கப்பட்டது.

மேற்கோள்கள்

வெளி இணைப்புகள் 
   அத்திக்கடவு-அவினாசி குடிநீர் திட்டத்தை உடனே நிறைவேற்ற முதலமைச்சர் ஜெயலலிதா உத்தரவு 16 02 2016
 http://www.kousikanathi.com  www.kousikanathi.com

தமிழ்நாடு அரசுத் திட்டங்கள்
பவானி ஆறு
தமிழ்நாட்டில் வேளாண்மை
பாங்குரா மாவட்டம்

பாங்குரா மாவட்டம் (Bankura district) (Pron: baŋkuɽaː) () இந்தியாவின் மேற்கு வங்காள மாநிலத்தின் இருபது மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிட நகரம் பாங்குரா ஆகும்.  
மேற்கு வங்காள மாநிலத்தின் மூன்று கோட்டங்களில் ஒன்றான வர்தமான் கோட்டத்தில் இம்மாவட்டம் அமைந்துள்ளது.

புவியியல்
பர்த்வான் கோட்டத்தில் உள்ள பாங்குரா மாவட்டம், வடகிழக்கில் வர்தமான் மாவட்டம், தென்கிழக்கில் ஹூக்லி மாவட்டம், தெற்கில் மேற்கு மிட்னாபூர் மாவட்டம், மேற்கில் புருலியா மாவட்டம் எல்லைகளாக கொண்டுள்ளது.

மாவட்ட நிர்வாகம்
6,882  சதுர கிலோ மீட்டர் பரப்பளவு கொண்ட பாங்குரா மாவட்டம்  பாங்குரா சதர், காட்ரா மற்றும் விஷ்ணுபூர் என 3 வருவாய் வட்டங்களும்,. 22  ஊராட்சி ஒன்றியங்களும், 3  நகராட்சி மன்றங்களும், 190 ஊராட்சி மன்றங்களும், 5,187 கிராமங்களும் கொண்டுள்ளது.

பாங்குரா சதர்  உட்கோட்டமானது பாங்குரா I, பாங்குரா II,  பர்ஜோரா, சாட்னா, கங்காஜல்காடி, மெஜ்ஜியா, ஓண்டா மற்றும் ஷால்தோரா என எட்டு ஊராட்சி ஒன்றியங்களும், பாங்குரா என்ற ஒரு நகராட்சியும் கொண்டுள்ளது.
  
காட்ரா  உட்கோட்டமானது இந்த்பூர், காட்ரா, ஹிர்பந்த், இராய்பூர், சரெங்கா, இராணிபந்த், சிம்லாபல் மற்றும் தால்டங்கரா என எட்டு ஊராட்சி ஒன்றியங்கள் கொண்டுள்ளது.

விஷ்ணுபூர்  வருவாய் வட்டம் விஷ்ணுபூர் மற்றும் சோனாமுகி எனும் இரண்டு நகராட்சிகளும், இந்தஸ், ஜாய்பூர், பத்ரசாயார், கோட்டுல்பூர், சோனாமுகி மற்றும் விஷ்ணுபூர் என ஆறு ஊராட்சி ஒன்றியங்களும் கொண்டுள்ளது.

அரசியல்
இம்மாவட்டம் தல்டங்கரா, இராய்பூர் (பாங்குரா), இராணிபந்த் (பழங்குடி மக்கள்), இந்துப்பூர், (தலித்), சாட்னா, கங்காஜல்காட், கங்காஜல்காட் (தலித்), பர்ஜோரா, பாங்குரா, விஷ்ணுபூர், கட்டுல்பூர், இந்தஸ் (தலித்) மற்றும் சோனாமுகி (தலித்)  என பதின்மூன்று சட்டமன்ற தொகுதிகளை கொண்டுள்ளது.

மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 35,96,674 ஆக உள்ளது. அதில் ஆண்கள் 1,838,095   மற்றும்  பெண்கள் 1,758,579   ஆகவும் உள்ளனர். பாலின விகிதம் ஆயிரம் ஆண்களுக்கு  பெண்கள் 957 வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டரில் 523  பேர் வீதம் வாழ்கின்றனர். இம்மாவட்டத்தின் சராசரி  படிப்பறிவு 70.26% ஆகவும், ஆண்களின் படிப்பறிவு 80.05%  ஆகவும், பெண்களின் படிப்பறிவு 60.05% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 418,650  ஆக உள்ளது.

சமயம்
இம்மாவட்டத்தில் இந்து சமயத்தவரின் மக்கள்தொகை  3,033,581 ஆகவும், இசுலாமியர் மக்கள்தொகை 290,450  ஆகவும், கிறித்தவர்களின் மக்கள்தொகை 3,865  ஆகவும், சமண சமயத்தவர்களின் எண்ணிக்கை 2,904 ஆகவும், பிற சமயத்தவர்களின் மக்கள்தொகை 265,694 ஆகவும் உள்ளது.

மேற்கோள்கள்

வெளி இணைப்புகள்
 List of places in Bankura

மேற்கு வங்காள மாவட்டங்கள்
வெட்டு (கணக் கோட்பாடு)

கணிதத்தில் A , B ஆகிய இரு கணங்களின் வெட்டு அல்லது வெட்டு கணம் (intersection) A ∩ B என்பது, A , B இரண்டிலுமுள்ள பொதுவான உறுப்புகள் மட்டும் கொண்ட கணமாகும்.

வரையறை

A , B கணங்களின் வெட்டுக்கான குறியீடு: 

x ∈ A மற்றும் x ∈ B என இருந்தால், இருந்தால் மட்டுமே, x ∈ A ∩ B.

அதாவது, A மற்றும் B இரண்டுக்கும் பொதுவான உறுப்பாக இருந்தால் மட்டுமே x ஆனது A ∩ B இன் உறுப்பாகும்.

எடுத்துக்காட்டு:
 A ={1, 2, 3},  B = {2, 3, 4} எனில், A ∩ B = {2, 3}.
 பகா எண்களின் கணம் {2, 3, 5, 7, 11, ...}, ஒற்றை எண்களின் கணம் {1, 3, 5, 7, 9, 11, ...} இரண்டின் வெட்டு கணத்தில் எண் 9 ஒரு உறுப்பாகாது.

 
ஒரே சமயத்தில் இரண்டுக்கும் மேற்பட்ட கணங்களுக்கும் வெட்டு காணமுடியும்.

A, B, C, என்ற மூன்று கணங்களின் வெட்டு:
A ∩ B ∩ C  = A ∩ (B ∩ C)

A, B, C, D என்ற நான்கு கணங்களின் வெட்டு:
A ∩ B ∩ C ∩ D = A ∩ (B ∩ (C ∩ D)).

பண்புகள்
 A ∩ B   என்னும் கணம்   A  ,   B   இன் உட்கணம் ஆகும்.
 

 
  
 கணங்களின் வெட்டு காணும் செயல் பரிமாற்றுப் பண்பு உடையது
 

கணங்களின் வெட்டு காணும் செயல் சேர்ப்புப் பண்பு உடையது
 

த மோர்கனின் விதிப்படி, A , B கணங்களின் வெட்டு கணமானது, அக்கணங்களின் நிரப்பு கணங்களின் ஒன்றிப்பின் நிரப்பு கணமாக இருக்கும்.

மேற்கோள்கள்

மேலும் படிக்க

வெளியிணைப்புகள்

கணக் கோட்பாட்டு அடிப்படை கருத்துருக்கள்
கணச் செயல்கள்
மாசுக்கோவின் மறைமுதுவர் கிரீல்

கிரீல் (Kirill, அல்லது Cyril, பிறப்புப் பெயர்: விளாடிமிர் மிக்கைலோவிச் குண்ட்யாயேவ், பிறப்பு: 20 நவம்பர் 1946)  உருசிய மரபுவழித் திருச்சபை சேர்ந்த ஆயராவார். இவர் பெப்ரவரி 1, 2009இல் உருசிய மரபுவழித் திருச்சபையின்   மாசுக்கோ மற்றும் அனைத்து உருசியாவின் மறைமுதுவராகத் தேர்ந்தெடுக்கப்பட்டார்.

மறைமுதுவராவதற்கு முன்னதாக கிரீல் இசுமோலென்ஸ்க், கலினின்கிராடு பேராயராக திசம்பர் 26, 1984 முதல் இருந்துள்ளார். உருசிய மரபுவழித் திருச்சபையின் வெளித் தேவாலங்களினுடனான உறவுகள் துறைத் தலைவராக இருந்துள்ளார்; 1989 முதல் புனித மதக்குருமார்களின் குழுவில் (Holy Synod) நிரந்தர அங்கத்தினராக உள்ளார்.

வெளி இணைப்புகள்

 Metropolitan Kirill of Smolensk and Kaliningrad
 Patriarch Kirill in the social network VKontakte (official profile)

1946 பிறப்புகள்
கிறித்தவ இறையியலாளர்கள்
உருசிய மக்கள்
வாழும் நபர்கள்
ஜீவா (திரைப்படம் 2014)

ஜீவா (Jeeva (2014 film)) இது 2014 ஆம் ஆண்டு சுசீந்திரன் இயக்கத்தில் வெளிவந்த தமிழ் திரைப்படம் ஆகும். இப்படத்தின் கலை இயக்குநர் ராஜீவன், ஒளிப்பதிவாளர் ஆர். மதி ஆவார். விஷ்ணு கதாநாயகனாகவும், ஸ்ரீ திவ்யா கதாநாயகியாகவும் நடித்துள்ளார்கள். இப்படத்தின் இசையமைப்பளார் டி. இமான் ஆவார்.

வகை
கிரிக்கட் விளையாட்டு பற்றியது.,,,

கதை
தன் வாழ்க்கையில் இந்திய துடுப்பாட்ட வீரர்  சச்சின் டெண்டுல்கர் போல வரவேண்டும் என கனவுகண்டு முன்னேற்றப் பாதையில் செல்லும் கதாநாயகனுக்கும் அவனின் நண்பனுக்கும் இந்தியத் துடுப்பாட்ட அணியில் இருக்கும் இன வேறுபாட்டின் காரணமாக ரஞ்சிக் கோப்பையில் விளையாட வாய்ப்பு மறுக்கப்படுகிறது. அதன் காரணமாக கதாநயகனின் நன்பன் தற்கொலை செய்து மரணம் அடைகிறான். அதன் வெறுப்பிலும் சாதிக்க துடிக்கிறான். அதன் பின்னர் பஞ்சாப் அணியில் இடம் கிடைக்கிறது. இதின் கதாநாயகன் செயித்துக் காட்டுகிறான்.

மேலும் பார்க்க

மேற்கோள்கள்

2014 தமிழ்த் திரைப்படங்கள்‎
இந்தியத் தமிழ்த் திரைப்படங்கள்
தாலிசப்பத்திரி

தாலிசப்பத்திரி (Abies spectabilis; East Himalayan fir) என்று அறியப்படும் இந்த தாவரம் ஒரு ஊசியிலை காட்டைக் சேர்ந்த மரம் ஆகும். இது போனாசிய்யெ (Pinaceae) என்ற குடும்பத்தைச் சேர்ந்தது ஆகும். இவ்வகையான மரங்கள் 50 மீட்டர்களுக்கு மேல் வளரும் தன்மைகொண்டது. இவை ஆப்கானிஸ்தான், நேபாளம், பாகிஸ்தான், இந்தியா போன்ற நாடுகளில் காணப்படுகிறது. இது ஒரு மூலிகைத் தாவரம் ஆகும்.

மேற்கோள்கள் 

மரங்கள்
அச்சுறு நிலையை அண்மித்த தாவரங்கள்
காட்டுச்சிகை

காட்டுசிகை அல்லது இந்து (Senegalia pennata) என்ற இந்த தாவரம் இருபுற வெடிக்கனி வகையைச் சேர்ந்தது ஆகும். இதன் பூர்வீகம் தெற்கு மற்றும் தென்கிழக்காசியாப் பகுதியாகும். இதன் காய் முடி உதிர்வதைத் தடுத்து செழிப்பாக வளர உதவுகிறது. இதன் பூக்கள் உருண்டையாக மஞ்சள் நிறத்தில் காணப்படுகிறது. இவை அடர்த்தியாக இல்லாது கிளைகளில் விட்டுவிட்டு காணப்படுகிறது. இவற்றின் காய்கள் தடித்தும், நீட்டமாகவும் ஒன்றோடொன்று விதைகளை இணைத்தும் காணப்படுகிறது.

உபயோகம்
இந்தியாவின் வடகிழக்கு மாநிலமான மணிப்பூரில் இவற்றின் இலைகளை வறுத்து பொடிசெய்து உணவுகளில் பரிமாறுகிறார்கள். மேலும் பர்மா, லாவோஸ், இந்தோனேசியா, மற்றும் தாய்லாந்து போன்ற நாடுகளின் இதன் இளந்தளிரை உணவுகளில் பயன்படுத்துகிறார்கள்.

மேலும் பார்க்க 

Thai vegetables 
FAO - The Vegetable Sector in Thailand

மேற்கோள்கள்

பூக்கும் தாவரங்கள்
கீரைகள்
புதின எழுத்தாளர்

நாவலாசிரியர் என்பவர் பெரும்பாலும் புதினங்களை  ஆக்கும் எழுத்தாளர் ஆவார். இவர் புனைக்கதை, புனைவிலி போன்ற பிறவகை ஆக்கங்களையும் படைக்கக்கூடும்.. சிலர் தொழில்முறை நாவலாசிரியர்களாக உள்ளனர்; இவர்களது வாழ்வாதாரமாக அவர்கள் எழுதும் புதினங்கள் அமைகின்றன. மற்றும் சிலர் இதனை துணை ஆதாரமாகவோ, பொழுதுபோக்காகவோ  கொண்டுள்ளனர். தங்களது முதல் புதினத்தை அச்சிடுவதற்கு பெரும்பாலோர் மிகவும் போராட வேண்டியுள்ளது. ஆனால் ஒருமுறை அச்சேறி அங்கீகரிக்கப்பட்டால் தொடர்ந்து தமது படைப்புக்களை அச்சேற்றுவது எளிதாக உள்ளது. வெகுசிலர்  குறிப்பிடத்தக்க இலக்கியவாதிகளாக ஏற்கப்பட்டு  பணமும் புகழும் ஈட்டுகின்றனர். வாரப் பத்திரிகைகளிலும் மாதப் பத்திரிகைகளிலும் தங்கள் புதினத்தை அச்சிடுவோரும் உள்ளனர்.

இலக்கியம்
தொழில்கள்
திருவோட்டுக்காய்

“திருவோட்டுக்காய்” (Calabash Tree) என வழங்கப்படும் சிறுமரம் கிரெசென்சியா குஜெட் (Crescentia cujete) என்ற தாவரவியல் பெயரால் வழங்கப்படுகிறது. இத்தாவரம் பிக்னோனேசியே என்னும் தாவரக் குடும்பத்தைச் சார்ந்தது.  தென் அமொpக்காவின் வெப்ப மண்டல மற்றும் மிதவெப்ப மண்டல பகுதிகளைத் தாயகமாகக் கொண்டது. கிரெசென்சியா போசனத்தில் ஏழு சிற்றினங்கள் காணப்பட்டாலும் கிரெசென்சியா குஜெட் என்னும் சிற்றினம் அதன் அழகியல் மதிப்பு காரணமாக இந்தியாவில் அறிமுகப்படுத்தப்பட்டு பிரபலமடைந்து வருகிறது.

திருவோட்டுக்காய் மரம் சிறியதாகவும் 10 மீட்டர் உயரம் வரை வளரும் தன்மை கொண்டதாகவும் நேரான தண்டுடனும் அகன்ற கிளைப்படர்வு கொண்டதாகவும் காணப்படும்.  இதன் பட்டை மென்மையான தோற்றம் கொண்டதாகவும் வெண் சாம்பல் நிறம் கொண்டதாகவும் காணப்படும்.  இலைகள் அடிப்பகுதியில் அகன்றும் நுனிப்பகுதியில் சிறுத்தும் காணப்படும்.  பொpய கிளைகள் அல்லது தண்டின் முதிர்ச்சியடைந்த பகுதியில் பூக்கள் தனித்தோ கொத்து கொத்தாகவோ ஆண்டு முழுவதும் தோன்றும். பூக்கள் காம்புடன் குழல் வடிவில் காணப்படும்.  பழங்கள் ‘பூசணி’ வகை போன்று காணப்படும்.  பழங்கள் கண்கவர் தோற்றத்துடனும் மெதுவாக முதிர்ச்சியடையும் பண்புடனும் காணப்படுவதால் ஏழு மாதங்கள் வரை மரத்திலேயே இருக்கும். இப்பழங்கள் சேமிப்புக் கலன்கள், அழகுப்பெட்டிகள், இசைக் கருவிகள் போன்ற பொருட்கள் செய்யவும் பயன்படுகின்றன.  இதன் பழச்சதை மூச்சிறைப்பு உள்ளிட்ட சுவாசக் கோளாறுகளுக்கும் மலச்சிக்கலைத் தீர்க்கவும் குடற்புழுவை அழிக்கவும் வயிற்றெhpச்சலைக் கட்டுப்படுத்தவும் நாட்டு மருத்துவத்தில் பயன்படுத்தப்படுகிறது.

ளி இணைப்புகள்
 
 Plant of the Week 31 January 2005: Calabash Tree (Crescentia cujete) 
 Philippine Medicinal Plant

மரங்கள்
அலெயாண்ரோ கோன்சாலசு இன்யாரிட்டு

அலெக்சாந்த்ரோ கான்சலீசு இன்யாரித்தோ (Alejandro González Iñárritu,;  2014 முதல் பட்டியல்களில் அலெக்சாந்த்ரோ ஜி. இன்யாரித்தோ; பிறப்பு: ஆகத்து 15, 1963) மெக்சிக்கோவைச் சேர்ந்த திரைப்பட இயக்குநர், திரைக்கதை எழுத்தாளர், திரைப்படத் தயாரிப்பாளர், மற்றும் முன்னாள் இசையமைப்பாளர் ஆவார்.  2007ஆம் ஆண்டு வெளியான பாபெல் திரைப்படத்திற்காக சிறந்த இயக்குனருக்கான அகாதமி விருதுக்காகவும் இயக்குநர்களின் சங்கத்தின் மிகச்சிறந்த  இயக்குநருக்கான அமெரிக்க விருதுக்கும் பரிந்துரைக்கப்பட்டார்; இப்பெருமை பெற்ற முதல் மெக்சிக்கோ நாட்டு இயக்குநராக உள்ளார். கான் திரைப்பட விழாவில் சிறந்த இயக்குநர் விருது பெற்ற முதல் மெக்சிக்கோவினராகவும் உள்ளார்.

இவரது ஆறு திரைப்படங்களுமே—அமோரெசு பெர்ரோசு (2000), 21 கிராம்சு (2003), பாபெல் (2006), பியூட்டிபுல் (2010), பேர்ட்மேன் (2014), மற்றும் தி ரெவெனன்ட் (2015)—அகாதெமி விருதுக்கானப் பரிந்துரைகள் உட்பட சிறந்த விமரிசனங்களையும் பாராட்டுக்களையும் பெற்றுள்ளன.   பேர்ட்மேன் திரைப்படத்திற்காக அகாதமியின் சிறந்த இயக்குநர், சிறந்த திரைக்கதை, சிறந்த திரைப்படத்திற்கான விருதுகளை வென்றுள்ளார்.

மேற்கோள்கள்

1963 பிறப்புகள்
மெக்சிக்கோ நபர்கள்
திரைப்பட இயக்குநர்கள்
அகாதமி விருது பெற்ற இயக்குநர்கள்
வாழும் நபர்கள்
சிறந்த இயக்குனருக்கான அகாடெமி விருதை வென்றவர்கள்
சிறந்த அசல் திரைக்கதைக்கான அகாடெமி விருதை வென்றவர்கள்
மிலி

மிலி, 2015ஆம் ஆண்டில் வெளியான மலையாளத் திரைப்படமாகும். இதில் நிவின் பவுலி, அமலா பால், பூர்ணா, சனுஷா, சாய்குமார், அம்பிகா ஆகியோர் முன்னணி வேடங்களில் நடித்திருந்தனர். Described as a "heroine-centric motivational film,"

கதை
கூச்ச சுபாவம் கொண்ட பெண்ணாக வளரும் மிலி (அமலா பால்), வளரும் பருவத்தில் மன அழுத்தத்தால் பாதிக்கப்படுகிறாள். அவளுடைய தாழ்வு மனப்பான்மையால் மற்றவர்களிடம் இருந்து விலகியே இருக்கிறாள். முன்னேறத் துடிக்கும் மிலிக்கு, நவீனாக வரும் நிவின் பாலி உதவுகிறார். குழந்தை நல மையத்தை தொடங்கி வெற்றியுடன் நடத்துகிறாள் மிலி.

கதாபாத்திரம்
மிலியாக அமலா பால்
நவீனாக நிவின் பவுலி
மிலியின் அப்பாவாக சாய்குமார்
அனுபமாவாக சனுஷா
ரேணுகாவாக பூர்ணா
மெர்சியாக அம்பிகா
சுதாவாக வனிதா கிருஷ்ணசந்திரன்
நான்சியாக பிரவீணா

பாடல்கள்

சான்றுகள்

இணைப்புகள்
 
  திரைப்பட விமர்சனம்

2015 மலையாளத் திரைப்படங்கள்
இந்திய மலையாளத் திரைப்படங்கள்
குவாசுலு-நதால்

குவாசுலு-நதால் (KwaZulu-Natal,) தென்னாப்பிரிக்காவின் ஒன்பது மாகாணங்களில் ஒன்றாகும். இது கேஇசட்என்(KZN) என்றும் நதால் என்றும் குறிப்பிடப்படுகின்றது.  "பூங்கா மாகாணம்" எனவும் அறியப்படுகின்றது.) 1994இல் மாகாணங்கள் சீரமைக்கப்பட்டபோது சூலு பந்துசுத்தானாகிய குவாசுலுவும் (சூலு மொழியில் "சூலுக்களின் இடம்")  நதாலும் இணைக்கப்பட்டு  இந்த மாகாணம் உருவாக்கப்பட்டது. இது நாட்டின் தென்கிழக்கில் இந்தியப் பெருங்கடலின் கடலோரமாக அமைந்துள்ளது;  மூன்று மாகாணங்களுடனும் மொசாம்பிக், சுவாசிலாந்து, லெசோத்தோ நாடுகளுடனும் எல்லைகளைக் கொண்டுள்ளது. இதன் தலைநகரமாக பீட்டர்மாரிட்சுபர்கும் மிகப் பெரும் நகரமாக  டர்பனும் உள்ளன.

தற்போதைய மாகாணத்தின் வடபகுதியில் 1830களிலும் 1840களிலும்  சூலு இராச்சியமும் தென்பகுதியில் போயர்களின் நதாலியா குடியரசும் அமைந்திருந்தன. 1843இல் பிரித்தானியர்கள் நதாலியா குடியரசை கைப்பற்றி நதால் குடியேற்றம் அமைத்தனர். குவாசுலு 1979 வரை தன்னாட்சியுடன் இருந்தது.

தென்னாப்பிரிக்காவின் வரலாற்றில் பல குறிப்பிடத்தக்க நபர்கள் இங்கு பிறந்துள்ளனர்:  
 1960இல் அமைதிக்கான நோபல் பரிசு பெற்ற முதல் வெள்ளையரல்லாதவரும் ஐரோப்பாவிற்கு வெளியே முதன்முதலாக பரிசு பெற்றவருமான ஆல்பர்ட் லுத்துலி; 
 ஆபிரிக்க தேசிய காங்கிரஸ் (ANC) நிறுவியவரும் முதல் கறுப்பின வழக்கறிஞருமான பிக்ஸ்லி கா இசாகா செமே; 
 ஆ.தே.காங்கிரசின் நிறுவனத் தலைவரான ஜான் துபே; 
 இங்காத்தா விடுதலை கட்சியின் நிறுவனருமான மங்கோசுது புத்லெசி; 
 ஆ.தே.கா இளைஞரணியின் நிறுவனத் தலைவர் அண்டன் லெம்பேத்; 
 தற்போதைய தென்னாப்பிரிக்காவின் அரசுத் தலைவர் யாக்கோபு சூமா; 
 19ஆவது நூற்றாண்டு சுலு தலைவராக இருந்து இனவொதுக்கலுக்கு எதிராகக் குரல் கொடுத்த  பம்பாத்தா

குவாசுலு-நதாலின் இரு இடங்கள்  ஐக்கிய நாடுகள் கல்வி, அறிவியல், பண்பாட்டு நிறுவனம் உலகப் பாரம்பரியக் களங்களாக அறிவிக்கப்பட்டுள்ளன:  இசிமாங்கலிசோ சதுப்புநிலப் பூங்கா மற்றும் உகலாம்பா டிரேக்கென்சுபெர்கு பூங்கா.

மேற்சான்றுகள்

வெளி இணைப்புகள் 

 
 Kwazulu-Natal Tourism Authority

தென்னாப்பிரிக்காவின் மாகாணங்கள்
சுக்ரே

சுக்ரே (Sucre () என்பது பொலிவியாவின் தலைநகரம் ஆகும். 2006 மக்கள் தொகை கணக்கெடுப்பின் அடிப்படையில் இந்நகரத்தின் மக்கள் தொகை 247,300 ஆகும். இது பொலிவியாவில் 6 வது அதிக மக்கள் தொகையை கொண்ட நாடாக விளங்குகிறது.

வெளி இணைப்புகள் 

Municipal Government of Sucre  
UNESCO World Heritage Site

மேற்கோள்கள்

தென் அமெரிக்கத் தலைநகரங்கள்
பொலிவியாவின் நகரங்கள்
கலிகோ புல்

கலிகோ புல் (Kalikho Pul 1969 சூலை - 2016 ஆகத்து 9) என்பவர் இந்தியாவின்  அருணாச்சலப் பிரதேசத்தைச் சேர்ந்த அரசியல்வாதியாவார். இவர் அருணாச்சலப் பிரதேசம், அனாஜா மாவட்டத்தில் உள்ள வால்லா என்ற சிற்றூரில் பிறந்தவர். இவர் மனிதவியல் தொடர்பான துறையில் பட்டம் பெற்றவர். இவர் 1995இல் தீவிர அரசியலில் நுழைந்து அதே ஆண்டில் ஹயூலிங் சட்டமன்றத் தொகுதியின் சட்டமன்ற உறுப்பினரானார்.  முகுத்மித்தி அரசில் நிதித்துறை அமைச்சராக 2003 முதல் 2007வரை பொறுப்பு வகித்தார். தொடர்ந்து ஹயூலிங் தொகுதியில் அடுத்தடுத்து ஐந்து முறை சட்டமன்ற உறுப்பினராக தேர்ந்தெடுக்கப்பட்டார். இவர் நிதி, நீதி, சுகாதாரம், மகளிர் குழந்தைகள் நலம், மீன்வளம் போன்ற துறைகளின் அமைச்சராகப் பொறுப்பு வகித்தவர்.

இந்நிலையில் இவர் தலைமையிலான காங்கிரஸ் சட்டமன்ற உறுப்பினர்கள் 21 பேர் காங்கிரசின் முதலமைச்சரான நபம் துகிக்கு எதிராகப் போர்க்கொடி தூக்கிய நிலையில் அருணாச்சலப்பிரதேசத்தில் குடியரசுத்தலைவர் ஆட்சி அமல்படுத்தப்பட்டது. பல குழப்பங்களுக்கு பிறகு குடியரசுத்தலைவர் ஆட்சி விலக்கப்பட்டு கலிகோ புல்லின் தலைமையில் பிரிந்த 21 காங்கிரஸ் சட்டமன்ற உறுப்பினர்கள் மற்றும் 11 பாரதிய ஜனதா கட்சியின் சட்டமன்ற உறுப்பினர்களின் ஆதரவுடன், கலிகோ புல் அருணாச்சலப்பிரதேசத்தின் ஒன்பதாவது முதல்வராக பெப்ரவரி  19, 2016 அன்று பதவியேற்றார். இதற்கிடையில் ஆட்சி கலைக்கப்பட்டதை எதிர்த்து நபம் துகி வழக்கு தொடர்ந்தார். வழக்கில் உச்சநீதிமன்றம் துகி அரசை கலைக்கும் வகையில், கவர்னர் ராஜ்கோவா பிறப்பித்த உத்தரவுகளுக்கு தடை விதித்து, ஆட்சி கலைப்புக்கு முந்தைய  2015 திசம்பர், 15ல் இருந்த நிலையே தொடர வேண்டும் என்று தீர்ப்பளித்தது இதனால் கலிகோபுல் பதவியில் இருப்பது சட்டவிரோதமானது. இதன்பின் நபம் துக்கி முதலமைச்சராக பொறுப்பேற்றார். பதவியை இழந்து மன அழுத்த்தில் இருந்த கலிகோபுல் 2016 ஆகத்து 9 அன்று தற்கொலை செய்துகொண்டார்.

மேற்கோள்கள் 

வாழும் நபர்கள்
அருணாச்சலப் பிரதேச அரசியல்வாதிகள்
அருணாச்சலப் பிரதேச முதலமைச்சர்கள்
1969 பிறப்புகள்
2016 இறப்புகள்
தற்கொலை செய்து கொண்டோர்
கருவாகை

கருவாகை என்ற இந்த தாவரம் பபேசியே குடும்பத்தைச் சேர்ந்தது ஆகும். இது 15 மீட்டர்கள் முதல் 25 மீட்டர்கள் வரை வேகமாக வளரக்கூடியது.  இதன் பூர்வீகம் இந்தியாவாக இருந்தாலும் பங்களாதேஸ், பூட்டான், நேபாளம், மியான்மர், லாவோஸ், தாய்லாந்து, வியட்நாம், சீனா, மேலும் இலங்கை போன்ற நாடுகளிலும் காணப்படுகிறது. இத்தாவரத்தின் மூலம் இயற்கை நிலத்தில் நைட்ரசனை நிலைப்படுத்திக்  கொள்கிறது.

மேற்கோள்கள்

பூக்கும் தாவரங்கள்
மூசம்பரம்

மூசம்பரம் (ALOE LITTORACIS) என்பது பூக்கும் தாவர வகையைச் சார்ந்த சதைப் பற்றுள்ள தாவரம் ஆகும். இவை அதிகமாக ஆப்பிரிக்கா கண்டத்தில் தென் ஆப்பிரிக்காவின் வெப்ப மண்டலப்பகுதியில் வளருகிறது.

மேற்கோள்கள்

பூக்கும் தாவரங்கள்
முள்ளுக்கீரை

முள்ளுக்கீரை, முட்கீரை (தாவர வகைப்பாட்டியல்: Amaranthus spinosus), ஆங்கிலம்: spiny amaranth) என்பது ஒரு கீரை வகையைச் சேர்ந்த பூக்கும் தாவரம் ஆகும். இதன் பூர்வீகம் அமெரிக்காவின் வெப்ப மண்டல் பகுதியாக இருந்தாலும் பல நாடுகளில் அறிமுக படுத்தப்பட்ட இனமாகவும் அதோடு பயிர்களின் ஊடே முளைக்கும்போது களையாக இதனை பிடுங்கி எடுத்துவிடுகின்றனர்.ஆசியப்பகுதிகளில் நெல் பயிரின் ஊடே முளைப்பதை பிடுங்கி எடுக்கும் பழக்கம் உள்ளது. வியட்நாம் நாட்டில் துணிக்கு சாயம் ஏற்றுவதற்கு இந்த தாவரம் உபயோகப்படுகிறது. ஆப்பிரிக்கா உட்பட பல நாடுகளில் இத்தாவரம் உணவுப் பொருளாகப் பயன்படுத்தப்படுகிறது.

மேற்கோள்கள் 

பூக்கும் தாவரங்கள்
கீரைகள்
கொல்கத்தா மாவட்டம்

கொல்கத்தா மாவட்டம் (Kolkata district) () கிழக்கு இந்தியாவின் மேற்கு வங்காளம்மாநிலத்தின் 25 மாவட்டங்களில்  ஒன்றாகும். இராஜதானி கோட்டத்தில் அமைந்த ஏழு மாவட்டங்களில் இம்மாவட்டமும் ஒன்றாகும். இது பரப்பளவில், மேற்கு வங்காள மாநிலத்தில் அமைந்த, மிகச்சிறிய மாவட்டம் ஆகும்

இம்மாவட்டத்தின் மையத்தில் மேற்கு வங்காள மாநிலத்தின் தலைநகரும், இம்மாவட்டத்தின் நிர்வாகத் தலைமையிடமான கொல்கத்தா நகரம் அமைந்துள்ளது. இம்மாவட்டத்தின் பெரும் பகுதி கொல்கத்தா மாநகராட்சிப் பகுதியில் அமைந்துள்ளது.

இம்மாவட்டத்தில் ஹூக்லி ஆறு பாய்கிறது.

இம்மாவட்டத்தின் குடிநீர் மற்றும் வடிகால் நிர்வாகத்தை கொல்கத்தா மாநகராட்சியே மேற்கொள்கிறது.

மாவட்ட எல்லைகள்
185 சதுர கிலோ மீட்டர் பரப்பளவு கொண்ட கொல்கத்தா மாவட்டத்தின் வடகிழக்கில் வடக்கு 24 பர்கனா மாவட்டம், தெற்கில் தெற்கு 24 பர்கனா மாவட்டம் மற்றும் வடமேற்கில் ஹவுரா மாவட்டம் எல்லைகளாக அமைந்துள்ளது.

அரசியல்

சட்டமன்ற தொகுதிகள்
கொல்கத்தா மாவட்டம் பதினொன்று சட்டமன்ற தொகுதிகளை கொண்டுள்ளது. அவைகள்; 
கொல்கத்தா துறைமுகம் சட்டமன்ற தொகுதி, பவானிபூர் சட்டமன்ற தொகுதி, இராஷ்பிகாரி சட்டமன்ற தொகுதி, சௌரங்கி சட்டமன்ற தொகுதி, எந்தாலி சட்டமன்ற தொகுதி, பெலகட்டா சட்டமன்ற தொகுதி,   
ஜோர்சங்கோ சட்டமன்ற தொகுதி, ஷியாம்புக்கூர் சட்டமன்ற தொகுதி, மணிக்தலா சட்டமன்ற தொகுதி மற்றும் காசிப்பூர்-பெல்கச்சியா சட்டமன்ற தொகுதி.

மக்களவை தொகுதிகள்
கொல்கத்தா வடக்கு மக்களவை தொகுதி, கொல்கத்தா தெற்கு மக்களவை தொகுதி என இரண்டு மக்களவை தொகுதிகளை இம்மாவட்டம் கொண்டுள்ளது.

மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை  4,496,694 ஆக உள்ளது. அதில் ஆண்கள் 2,356,766  மற்றும்  பெண்கள் 2,139,928  ஆகவும் உள்ளனர். பாலின விகிதம் ஆயிரம் ஆண்களுக்கு பெண்கள் 908 வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டரில் 24,306 பேர் வீதம் வாழ்கின்றனர். இம்மாவட்டத்தின் சராசரி  படிப்பறிவு 86.31% ஆகவும், ஆண்களின் படிப்பறிவு 88.34%  ஆகவும், பெண்களின் படிப்பறிவு 84.06% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 339,323  ஆக உள்ளது.

சமயம்
இம்மாவட்டத்தில் இந்து சமயத்தவரின்  மக்கள்தொகை 3,440,290 (76.51 %)  ஆகவும், இசுலாமியர் மக்கள்தொகை 926,414   (20.60 %) ஆகவும், கிறித்தவ சமயத்தினரின் மக்கள்தொகை 39,758  (0.88 %) ஆகவும், சீக்கிய சமயத்தவரின் மக்கள்தொகை 13,849 ஆகவும், சமண சமயத்தவரின் மக்கள்தொகை 21,178 ஆகவும், பௌத்த சமயத்தவரின் மக்கள்தொகை 4,771 ஆகவும், பிற சமயத்தவரின் மக்கள்தொகை 1,452 ஆகவும், சமயம் குறிப்பிடாதவர்கள் எண்ணிக்கை 48,982 (1.09 %) ஆகவும் உள்ளது.

மேற்கோள்கள்

வெளி இணைப்புகள்
 கொல்கத்தா மாவட்டத்தின் வரைபடம்

மாவட்ட எல்லைகள்
185  சதுர கிலோ மீட்டர் பரப்பளவு கொண்ட கொல்கத்தா மாவட்டத்தின் வடகிழக்கில் வடக்கு 24 பர்கனா மாவட்டம், தெற்கில் தெற்கு 24 பர்கனா மாவட்டம் மற்றும் வடமேற்கில் ஹவுரா மாவட்டம் எல்லைகளாக அமைந்துள்ளது.

மேற்கு வங்காள மாவட்டங்கள்
கொல்கத்தா
கொல்கத்தா மாவட்டம்
பீடோங்

பீடோங் (மலாய்: Bedong; ஆங்கிலம்: Bedong; சீனம்: 美农) மலேசியா, கெடா மாநிலத்தின் கோலா மூடா மாவட்டத்தில்; ஜெராய் மக்களவை தொகுதியில் அமைந்துள்ள ஒரு நகரம் ஆகும்.

இந்த நகரம் சுங்கை பட்டாணி நகரில் இருந்து 12 கி.மீ. வடக்கே உள்ளது. பீடோங் ஒரு துணை மாவட்டமாகவும் செயல்பட்டு வருகிறது. இங்குதான் ம.இ.காவின் கல்விக் கழகமான ஏய்ம்ஸ்ட் மருத்துவப் பல்கலைக்கழகமும் (AIMST University) உள்ளது.

பொது

பூஜாங் பள்ளத்தாக்கு எனும் வரலாற்றுப் புகழ் பூஜாங் பள்ளத்தாக்கு, ஜெராய் மலை ஆகியவற்றின் நுழைவாயிலாகவும் பீடோங் நகரம் விளங்கி வருகிறது. 1900-களில் பீடோங் புறநகர்ப் பகுதியில் நிறைய ரப்பர் தோட்டங்கள் தோற்றுவிக்கப்பட்டன. இந்தத் தோட்டங்களில் வேலை செய்வதற்குத் தமிழ்நாட்டில் இருந்து ஆயிரக் கணக்கான தமிழர்கள் சஞ்சிக்கூலிகளாய் கொண்டு வரப்பட்டனர். 

1970-ஆம் ஆண்டுகளுக்கு முன்னால் பீடோங்கைச் சுற்றிலும் நிறைய செம்பனைத் தோட்டங்களும் இருந்தன. நில மேம்பாட்டுத் திட்டங்கள், நகரமயத் திட்டங்கள், நவீனமயமாக்க நடைமுறைகளினால் இப்போது அந்தத் தோட்டங்கள் மூடப் பட்டு விட்டன. அங்கு வேலை செய்தவர்களில் பெரும்பாலோர் நகர்ப்புறங்களுக்குப் புலம் பெயர்ந்தனர்.

எய்மிஸ்ட் மருத்துவப் பல்கலைக்கழகம் 

இந்திய மாணவர்களுக்கு உயர்க் கல்வியில் அதிக வாய்ப்பை வழங்க வேண்டும் என்ற நோக்கத்தில் அமைக்கப்பட்டது ‘எய்மிஸ்ட்” (AIMST - Asian Institute of Medicine, Science and Technology) பல்கலைக்கழகம் ஆகும். கீழ்க்காணும் கல்விக் கழகங்களுடன் இணைந்து மருத்துவர்களையும் மருத்துவத் தொழில்நுட்பர்களையும் உருவாக்கி வருகிறது. 

 பிரிஸ்டல் பல்கலைக்கழகம் (University of Bristol) இங்கிலாந்து  
 லா துரோபே பல்கலைக்கழகம், (La Trobe University) ஆஸ்திரேலியா   
 கிரிபித் பல்கலைக்கழகம் (Griffith University)  
 குயின்ஸ்லேண்ட் தொழில்நுட்பப் பலகலைக்கழகம் (Queensland University of Technology for Biotechnology)

கல்வி வளர்ச்சிக் கழகம்

ம.இ.காவின் கல்விக் கரமாக விளங்கி வரும் மாஜு கல்வி வளர்ச்சிக் கழகத்தினால் (Maju Institute of Educational Development (MIED) 2001 மார்ச் 21-ஆம் தேதி இந்தப் பல்கலைக்கழகம் உருவாக்கப்பட்டது. ம.இ.காவின் முன்னாள் தலைவர் டத்தோ ஸ்ரீ உத்தாமா ச. சாமிவேலு அவர்களின் அரும் முயற்சிகளினால் இந்த மருத்துவப் பல்கலைக்கழகம் உருவாக்கப்பட்டது. 

சுங்கை பட்டாணி அருகே செமிலிங் என்ற இடத்தில் இந்தப் பல்கலைக்கழகம் இப்போது செயல்பட்டு வருகிறது. ஆங்கில மொழியைப் போதனா மொழியாகக் கொண்ட இந்தப் பல்கலைக்கழகத்தில், தற்சமயம் 3200 மாணவர்கள் இங்கு கல்வி பயின்று வருகின்றனர்.

சுங்கை பட்டாணி நகரில் இருந்து 18 கி.மீ. தொலைவிலும், அலோர் ஸ்டார் நகரில் இருந்து 20 கி.மீ. தொலைவிலும் இந்தக் கல்விக்கழகம் அமைந்து உள்ளது.

பீடோங் வட்டாரத் தமிழ்ப்பள்ளிகள் 

மலேசியா; கெடா; கோலா மூடா மாவட்டம்; பீடோங் வட்டாரத்தில் (Kuala Muda District) மொத்தம் 11 தமிழ்ப்பள்ளிகள் உள்ளன. 1113 மாணவர்கள் பயில்கிறார்கள். 144 ஆசிரியர்கள் பணியாற்றுகிறார்கள்.

மேற்கோள் 

மலேசிய நகரங்கள்
கெடா
கெடா நகரங்கள்‎
கோலா மூடா மாவட்டம்
டி. எல். மகாராஜன்

டி. எல். மகாராஜன் (பிறப்பு: 9 மார்ச் 1954) தமிழகத்தைச் சேர்ந்த தமிழ்த் திரைப்பட பின்னணிப் பாடகர்.

வாழ்க்கைக் குறிப்பு   
இவரின் பெற்றோர், புகழ்பெற்ற தமிழ்த் திரைப்பட பின்னணிப் பாடகர் திருச்சி லோகநாதன் - ராஜலக்சுமி ஆவர். தனது 10ஆவது வயதில் வள்ளலார் எனும் நாடகத்தில் மகாராஜன் முதன்முதலாகப் பாடினார். தனது 12ஆவது வயதில் திருவருட்செல்வர் திரைப்படத்தில் காதலாகிக் கசிந்து... எனும் பாடலை பின்னணியில் பாடினார்.

இசைப் பணி 
திரைப்படங்களில் குறைந்த அளவில் பாடியுள்ள மகாராஜன், நிறைய பக்திப் பாடல்களைப் பாடியுள்ளார். இவர் பாடிய பக்திப் பாடல்கள் தொகுப்புகளாக வெளி வந்துள்ளன. தொலைக்காட்சிகளில் இடம்பெறும் பாடலிசைப் போட்டிகள் பலவற்றில் நீதியரசராக செயலாற்றி வருகிறார்.

உசாத்துணை 
 வாழ்க்கைக் குறிப்பு

1954 பிறப்புகள்
இந்தியத் திரைப்படப் பாடகர்கள்‎
தமிழ்த் திரைப்படப் பின்னணிப் பாடகர்கள்
ஆற்று நீர்நாய்

ஆற்று நீர்நாய் (smooth-coated otter) இது நீர்நாய் வகையைச் சேர்ந்தது ஆகும். இது தோற்றத்தில் பெரிய உடலைக்கொண்டிருக்கிறது.
இது பொதுவாக லெட்ரொகலே இனத்தின் ஒன்றாகக் கருதப்படுகிறது. இது இந்திய துணைக்கண்டத்திலும் மேலும் தென்கிழக்காசியப்பகுதியில் அமைந்துள்ள நாடுகளிலும் காணப்படுகிறது. மற்ற நீர் நாய்களைவிட இதன் மேல் உள்ள முடிகள் குறைவாகவும் மிருதுவாகவும் காணப்படுகிறது. இவை ஆற்றில் நீந்தி மீன்களை பிடிக்க ஏதுவாக இவற்றின் கால்களில் வாத்துக்களுக்குப் போல விரலிடைத் தோல் உண்டு. இவற்றின் பட்டையான நீண்ட வாலானது துடுப்புபோல நீந்தப் பயன்படுகிறது.

மேற்கோள்கள்

நீர்நாய்கள்
இந்தியப் பாலூட்டிகள்
நாராயண்பூர் மாவட்டம்

நாராயண்பூர் மாவட்டம் (Narayanpur district)  (இந்தி:नारायणपुर जिला)  மத்திய  இந்தியாவின் சத்திஸ்கர் மாநிலத்தின் இருபத்து ஏழு மாவட்டங்களில் ஒன்றாகும். இதன் நிர்வாகத் தலைமையிட நகரம் நாராயண்பூர் ஆகும்.

நக்சலைட் -  மாவோயிஸ்ட் போராளிகளால் அரசுக்கும், பொது மக்களுக்கு பெரிதும் அச்சுறுத்தல்கள் கொண்ட சிவப்பு தாழ்வாரப் பகுதி என அறிவிக்கப்பட்ட இந்தியாவின் எழுபத்தி எட்டு மாவட்டங்களில் இம்மாவட்டமும்  ஒன்றாகும்.

நிர்வாக வசதிக்காக பஸ்தர் மாவட்டத்தின் சில பகுதிகளை பிரித்தெடுத்து நாராயண்பூர் மாவட்டம் 11 மே 2007-ஆம் ஆண்டில் புதிதாக துவக்கப்பட்டது. இம்மாவட்டத்தின் நிர்வாகத் தலைமையிட நகரம் நாராயண்பூர் ஆகும். இம்மாவட்டம் 4,653  சதுர கிலோ மீட்டர் பரப்பு கொண்டது. இம்மாவட்டத்தின் ஆண்டு சராசரி மழை பொழிவு 1300 மில்லி மீட்டராகும்.

மாவட்ட எல்லைகள்
வடக்கில் காங்கேர் மாவட்டம், வடகிழக்கிலும், கிழக்கிலும் கொண்டகவான் மாவட்டம், தெற்கில் தந்தேவாடா மாவட்டம், தென்கிழக்கில்  தந்தேவாடா மாவட்டம், மேற்கில் கட்சிரோலி மாவட்டம், மகாராஷ்டிரம், வடமேற்கில் காங்கேர் மாவட்டம் நாராயண்பூர் மாவட்ட எல்லைகளாக உள்ளது.

மாவட்ட நிர்வாகம்
பஸ்தர் கோட்டத்தில் உள்ள இம்மாவட்டம் நாராயண்பூர் வருவாய் வட்டம் மற்றும் ஓர்ச்சா வருவாய் வட்டம் என இரண்டு வருவாய் வட்டங்களை கொண்டது. நானூற்று பதின்மூன்று கிராமங்களை கொண்ட இம்மாவட்டத்தின்  ஊரக வளர்ச்சி திட்டங்களை  நிறைவேற்ற நாராயண்பூர் ஊராட்சி ஒன்றியம் மற்றும் ஓர்ச்சா ஊராட்சி ஒன்றியங்களை கொண்டுள்ளது.

மக்கள் வகைப்பாடு
இம்மாவட்ட மக்கள்தொகையில் எழுபது விழுக்காட்டிற்கு மேல், கோண்ட், மரிய, முரியா, துருவா, பத்ரா மற்றும் ஹல்பா பழங்குடி மக்கள் அதிகம் உள்ளனர்.

2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை  1,39,820 ஆக உள்ளது. அதில் ஆண்கள் 70,104  மற்றும்  பெண்கள்  69,716 ஆகவும் உள்ளனர். பாலின விகிதம் ஆயிரம் ஆண்களுக்கு  பெண்கள்  994  வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டரில் 30  பேர் வீதம் வாழ்கின்றனர். இம்மாவட்டத்தின் சராசரி  படிப்பறிவு 48.62% ஆகவும், ஆண்களின் படிப்பறிவு 57.31%  ஆகவும், பெண்களின் படிப்பறிவு 39.88% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை  23,358  ஆக உள்ளது.

சமயம்
இம்மாவட்டத்தில் இந்து சமயத்தவரின் மக்கள்தொகை 129,161 (92.38 %)ஆகவும், இசுலாமியர் மக்கள்தொகை 776 ஆகவும், கிறித்தவ சமயத்தினரின் மக்கள்தொகை 600 ஆகவும், சமயம் குறிப்பிடாதவர்கள் 165  ஆகவும்,  பிற சமயத்து மக்கள்தொகை கணிசமாக உள்ளது.

இதனையும் காண்க
 சிவப்பு தாழ்வாரம்

மேற்கோள்கள்

வெளி இணைப்புகள்
 நாராயண்பூர் மாவட்ட இணையதளம்
  சத்தீஸ்கர் மாநிலத்தின் புதிய வரைபடம்
 List of places in Narayanpur

நாராயண்பூர் மாவட்டம்
சத்தீஸ்கர் மாவட்டங்கள்
மலாயா வங்கி நிறுவனம்

மலாயா வங்கி நிறுவனம் (Malayan Banking Berhad, பங்கு வர்த்தகத்தில் மே பேங்க்)  மலேசியாவைச் சேர்ந்த அனைத்துச் சேவைளையும் வழங்கும் தனியார் வங்கி நிறுவனமாகும். இது முதன்மையாக மலேசியா, சிங்கப்பூர், இந்தோனேசியா பகுதிகளில் இயங்குகின்றது.

பின்னணி

மேபாங்க்கின் மொத்த பங்குகளின் மதிப்பின்படியும் மொத்த சொத்துக்களின் அடிப்படையிலும், இது  மலேசியாவின் மிகப் பெரும் வங்கியாக விளங்குகின்றது. 2021ஆம் ஆண்டில் $201.84 பில்லியன் மொத்தச் சொத்துக்களையும் நிகர இலாபமாக $1.98 பில்லியன் கொண்டுள்ள இந்த வங்கி தெற்காசியாவில் உள்ள மிகப் பெரும் வங்கிகளில் ஒன்றாகவும் விளங்குகின்றது.  

உலகளவில் முதல் 1000 வங்கிகளில் 103வது நிலையிலும் (2014) போர்ப்சு  குளோபலின் 2000 வங்கிகளின் பட்டியலில் 371வது இடத்திலும் (2015) உள்ளது. 

மலேசியப் பங்குச் சந்தையில் (புர்சா மலேசியா) பட்டியலிடப்பட்டுள்ள பெரிய நிறுவனமாகவும் உள்ளது. இதன் மொத்தப் பங்குகளின் மதிப்பு திசம்பர் 31, 2014இல் அமெரிக்க$ 24.4 பில்லியனாக இருந்தது. புளூம்பெர்கு நிறுவனம் இதனை முதல் 20 வலிமையான வங்கிகளில் ஒன்றாக மதிப்பிட்டுள்ளது.

மேபாங்கின் இசுலாமியத் துணை நிறுவனம், மேபாங்க் இசுலாமிக்கு, ஆசியா பசிபிக் மண்டலத்தில் உள்ள இசுலாமிய வங்கிகளில் முதலிடத்தில் மதிப்பிடப்படுகின்றது. 

இந்த வங்கியின் கிளைகள்  10 தென்கிழக்காசிய நாடுகளின் கூட்டமைப்பு நாடுகளிலும் முக்கிய ஆசிய நாடுகளிலும் பரந்துபட்டுள்ளது. இந்த வங்கி 2400 உலகளாவிய அலுவலகங்களுடனும் 47,000க்கும் கூடுதலான ஊழியர்களுடனும் இயங்கி வருகின்றது.

மலாயா வங்கியின் கிளைகள் உள்ள நாடுகள் 
விவரங்களுடனான முழுமையான பட்டியல்:அனைத்து நாடுகள்

ஆசியா 
மலேசியா
சிங்கப்பூர்
பிலிப்பீன்சு
இந்தோனேசியா
கம்போடியா
வியட்நாம் 
லாவோஸ்
மியான்மர்
ஆங்காங்
சீனா
புரூணை
பகுரைன்
பப்புவா நியூ கினி
பாக்கித்தான்

ஆசியாவிற்கு வெளியே 
ஐக்கிய இராச்சியம்
அமெரிக்க ஐக்கிய நாடு

மேற்கோள்கள்

மேலும் காண்க

மலேசிய வங்கிகள்
மலேசிய நிறுவனங்கள்
பெரிய ஏலக்கி

பெரிய ஏலக்கி (AMOMUM SUBLATUM) என்பது ஒரு பூக்கும் தாவர இனம் ஆகும். இது இஞ்சி குடும்பத்தைச் சேர்ந்த தாவரம் ஆகும். இதன் காய்ந்த விதைகளைத் தீயிலிட்டால் கற்பூரம் போன்ற வாடையைக் கொடுக்கும். இத்தாவரம் மூலிகை மருத்துவத்தில் பயன்படுத்தப்படுகிறது. இந்திய நாட்டில் இவற்றின் விதைகளை மசாலாவாக உணவில் பயன்படுத்துகிறார்கள். இதனை கருப்பு ஏலக்காய் என்று தவறுதலாகக் கூறுகிறார்கள்.

மேற்கோள்கள்

மூலிகைகள்
தகவற்பெட்டி மேம்பாடு தேவைப்படும் தாவரவியல் கட்டுரைகள்
பூக்கும் தாவரங்கள்
இஞ்சிக் குடும்பம்
காட்டுச்சேனை

காட்டுச்சேனை (Amorphophallus sylvaticus) இது ஒரு பூக்கும் தாவர வகையைச் சேர்ந்த தாவரம் ஆகும். இத்தாவரம் மூலிகை மருத்துவத்தில் பயன்படுகிறது.

Gallery

மேற்கோள்கள்

மூலிகைகள்
பூக்கும் தாவரங்கள்
மலாயா வங்கிக் கோபுரம்

மே பேங்க் கோபுரம் அல்லது மலாயா வங்கிக் கோபுரம் (ஆங்கிலம்: Maybank Tower; மலாய்: Menara Maybank) என்பது மலேசியா, கோலாலம்பூர் மாநகர மையத்தில் அமைந்துள்ள முதன்மையான  வானளாவியும்; அடையாள இடமும் ஆகும்.  

பழைய கோலாலம்பூர் மாநகர மையத்தின் கிழக்கு எல்லையில் புடுராயா பேருந்து நிலையம் அருகே அமைந்துள்ளது.  

இந்தக் கட்டிடம்  மலாயா வங்கி நிறுவனத்தின் தலைமை அலுவலகமாக உள்ளது. இந்தக் கட்டிடத்தில் மே பேங்க் நாணயவியல் அருங்காட்சியகமும் இடம் பெற்றுள்ளது.

வரலாறு 

அறமன்றக் குன்றில் குடியேற்றக் காலத்து அமர்வு நீதிமன்றங்கள் இருந்த இடத்தில் 1984-இல். மே பேங்க் கோபுரம் கட்டத் தொடங்கப்பட்டது; 1987-இல் கட்டுமானம் நிறைவுற்றது. 

1995-இல் பெட்ரோனாஸ் கோபுரங்கள் கட்டப்படும்வரை, இதுவே கோலாலம்பூரிலும் மலேசியாவிலும் மிக உயரமானக் கட்டிடமாக இருந்தது. இதன் உயரம் பெட்ரோனாஸ் கோபுரங்களின் பாதியாக,  உள்ளது. 

கோலாலம்பூர் மாநகரத்தின் வான் பகுதியில் குறிப்பிடத்தக்கதாக இந்தக் கோபுரம் விளங்குகின்றது.

மேற்சான்றுகள்

மேலும் காண்க

வெளி இணைப்புகள்

கோலாலம்பூர்
மலேசிய வானளாவிகள்
கோலாலம்பூரில் உள்ள கட்டிடங்கள் மற்றும் கட்டமைப்புகள்
கோலாலம்பூர் சுற்றுலா இடங்கள்
காட்டுக் காடைக்கண்ணி

காட்டுக் காடைக்கண்ணி (Animated oat) என்பது புல் வகையைச் சார்ந்த ஒரு தாவரம் ஆகும். இவை பயிர்களின் நடுவில் களை போல் முளைத்து வளரும் தன்மை கொண்டது. இதில் ஒரு வகை காடைக்கண்ணி என்று அழைக்கப்படுகிறது. இதன் விதைகள் உண்ணும் பொருளாகப் பயன்படுகிறது.

மேற்கோள்கள்

மேலும் பார்க்க 
Federal Noxious Weed Disseminules of the U.S.: Avena sterilis
Plants For A Future: Avena sterilis
USDA Plants Profile: Avena sterilis

மூலிகைகள்
பூக்கும் தாவரங்கள்
காட்மியம்(I) நாற்குளோரோ அலுமினேட்டு

காட்மியம்(I) நாற்குளோரோ அலுமினேட்டு (Cadmium(I) tetrachloroaluminate) என்பது Cd2(AlCl4)2 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். காட்மியம் +1  ஆக்சினேற்ற நிலையில் இருக்கும் முதல் சேர்மம் காட்மியம்(I) நாற்குளோரோ அலுமினேட்டு  என்று 1961 ஆம் ஆண்டில் கண்டறியப்பட்டது. அடுத்தடுத்த அதிர்வு அலைமாலை ஆய்வுகள் இச்சேர்மத்தில் காட்மியம் - காட்மியம் பிணைப்பு இருப்பதாகத் தெரிவிக்கின்றன.. தனியான படிகத்தில் இரண்டு தனித்தனியான எக்சு கதிர் விளிம்புவளைவு ஆய்வுகள் இதை உறுதிப்படுத்துகின்றன. எனவே இச்சேர்மம் பாதரசம்(I) சேர்மங்களுடன் ஒப்பிடப்படுகிறது. அதாவது  பாதரச(I) குளோரைடில் பாதரசம் Hg22+ ஆக்சிசனேற்ற நிலையில் காணப்படுகிறது.

தயாரிப்பு மற்றும் பண்புகள் 
காட்மியம் உலோகத்தை உருகிய  காட்மியம் குளோரைடில் (CdCl2) வில் கரைத்து பின்னர் அலுமினியம் குளோரைடு (AlCl3) சேர்த்து காட்மியம்(I) நாற்குளோரோ அலுமினேட்டு தயாரிக்கப்படுகிறது.

CdCl2 + Cd → Cd2Cl2 
Cd2Cl2 + 2 AlCl3 → Cd2(AlCl4)2

Cd2(AlCl4)2 ஒரு எதிர்காந்தப் பண்பு கொண்ட சேர்மமாகும். இணையில்லாத எலக்ட்ரான்கள் எதுவும் இச்சேர்மத்தில் இல்லை. தண்ணீரில் உடனடியாக வினைபுரிந்து Cd மற்றும Cd2+ என  விகிதச்சமமாதலின்றி பிரிகையடைகிறது.

இச்சேர்மத்தினுடைய மெய்புனை கட்டமைப்பில் ஈத்தேனைப் போன்ற Cd2Cl6 அலகுகள் AlCl4  அலகுகளுடன் உச்சியைப் பகிர்ந்து கொள்கின்றன. இவ்வமைப்பிலுள்ள Cd–Cd பிணைப்பின் பிணைப்பு நீளம் 257.6 பைகோமீட்டர் அல்லது 256.1 பைகோமீட்டர் ஆகும். or 256.1pm.

மேற்கோள்கள் 

காட்மியம் சேர்மங்கள்
நாற்குளோரோ அலுமினேட்டுகள்:
யூரோப்பியம்(III) குளோரைடு

யூரோப்பியம்(III) குளோரைடு (Europium(III) chloride) EuCl3 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். நீரிலிவகைச் சேர்மமான இது மஞ்சள் நிறத்தில் காணப்படுகிறது. நீருறிஞ்சும் தன்மையுடன் இருப்பதால் இது விரைவாக தண்ணீரை ஈர்த்துக்கொண்டு வெண்மை நிற அறுநீரேற்றுப் படிகமாக (EuCl3•6H2O) உருவாகிறது. ஆய்வுக்காக இச்சேர்மம் பெரிதும் பயன்படுகிறது.

தயாரிப்பு 

யூரோப்பியம் (III) ஆக்சைடை ( Eu2O3) ஐதரோகுளோரிக் அமிலநீர்க் கரைசலுடன் சேர்த்து சூடுபடுத்தினால் அறுநீரேற்று யூரோப்பியம்(III) குளோரைடு (EuCl3•6H2O) உருவாகிறது. சூடுபடுத்துவதால் இவ்வுப்பு நீரிலி வகை உப்பைக் கொடுக்காமல் ஆக்சிகுளோரைடைத் தருகிறது. Eu2O3 அல்லது நீரேறிய யூரோப்பியம் குளோரைடில் இருந்து அமோனியம் குளோரைடு வழியாக நீரிலி வகை யூரோப்பியம்(III) குளோரைடு தயாரிக்க இயலும். இம்முறைகளில் (NH4)2[EuCl5]: உற்பத்தி செய்யப்படுகிறது.

10 NH4Cl  +  Eu2O3  →  2 (NH4)2[EuCl5]  +  6 NH3 + 3 H2O

EuCl3·6H2O + 2 NH4Cl → (NH4)2[EuCl5] + 6 H2O

இந்த ஐங்குளோரைடு வெப்பத்தால் சிதைவடைகிறது, 

 (NH4)2[EuCl5]   →   2 NH4Cl  +  EuCl3

வெப்ப முறிவு வினை (NH4)[Eu2Cl7] என்ற இடைவினைப் பொருள் வழியாக தொடர்கிறது.

வினைகள் 

மற்ற யூரோப்பியம் சேர்மங்கள் தயாரிப்பதற்கு யுரோப்பியம்(III) குளோரைடு ஒரு முன்னோடியாக விளங்குகிறது. பிணைப்பு இடமாற்ற வினை வழியாக இலித்தியம் பிசு(மும்மெத்தில்சிலில்) அமைடுடன் சேர்த்து, தொடர்புடைய உலோக பிசு(மும்மெத்தில்சிலில்)அமைடாக இதை மாற்றமுடியும். நான்கு ஐதரோ பியுரோனில் மீட்சிக்கான சிறிய இடைவெளியுடன் இவ்வினை மேற்கொள்ளப்படுகிறது.
உலோக பிசு(மும்மெத்தில்சிலில்)அமைடை (Eu(N(SiMe3)2)3 ) தொடக்கப் பொருளாகக் கொண்டு மிகவும் சிக்கல் நிறைந்த அணைவுச் சேர்மங்களைத் தயாரிக்கலாம்.

 EuCl3 + 3 LiN(SiMe3)2   →  Eu(N(SiMe3)2)3 + 3 LiCl

ஐதரசன் வாயுவுடன் சேர்த்து சூடுபடுத்தலுடன் கூடிய ஒடுக்க வினை யூரோப்பியம்(III) குளோரைடைக் கொடுக்கிறது. இது யூரோப்பியம்(II) வகை கரிம உலோகச் சேர்மங்களைத் தயாரிக்க பயன்படுகிறது.

கட்டமைப்பு 

திண்மநிலையில் இச்சேர்மம் UCl3 நோக்குருவில் படிகமாகிறது. யூரோப்பியம் மையங்கள் ஒன்பது ஒருங்கிணைவுகளாகின்றன.

மேற்கோள்கள் 

குளோரைடுகள்
யூரோப்பியம்(III) சேர்மங்கள்
உலோக ஆலைடுகள்
மலேசிய அருங்காட்சியகம்

மலேசிய அருங்காட்சியகம் அல்லது மலேசிய தேசிய அருங்காட்சியகம் ஆங்கிலம்: National Museum of Malaysia; மலாய்: Muzium Negara Malaysia; ஜாவி: موزيوم نڬارا) என்பது மலேசியா, கோலாலம்பூர், டாமன்சாரா சாலையில் அமைந்துள்ள ஓர் அருங்காட்சியகம் ஆகும். 

இது பெர்தானா தாவரவியல் பூங்காவின் அருகில் உள்ளது. இங்கு மலேசிய வரலாறு, பண்பாடு குறித்து அறியலாம். மினாங்கபாவு கட்டிடவியலின் ரூமா கடாங் பாணியில் கட்டப்பட்டுள்ள அரண்மனை போன்ற கட்டிடம் ஆகும்.

பொது

இதன் முகப்பு மலாய் மற்றும் தற்காலக் கூறுகளைக் கொண்டுள்ளது. இந்த தேசிய அருங்காட்சியகம் ஆகத்து 31, 1963-இல்  திறக்கப்பட்டது. தேசிய அருங்காட்சியகம் மூன்று மாடிகளைக் கொண்டுள்ளது; 109.7 மீட்டர்கள் நீளமும் 15.1 மீட்டர்கள் அகலமும் நடுப்பகுதியில் 37.6 மீட்டர்கள் உயரமும் கொண்டுள்ளது.

பண்பாட்டுக் கூறுகள்

அருங்காட்சியகத்தில் நான்கு முதன்மை காட்சியகங்கள் இன ஒப்பாய்வியலுக்கும் இயற்கை வரலாற்றுக்கும் ஒதுக்கப்பட்டுள்ளன. பண்பாட்டுக் கூறுகளான திருமணங்கள், விழாக்கள், உடைகள் அரங்கக் காட்சிகளாக வைக்கப்பட்டுள்ளன. 

வழமையான ஆயுதங்கள், இசைக்கருவிகள், கலை மற்றும் கைவினைப் பொருட்கள், மண்பாண்டப் பொருட்கள், விலங்குகள், தாவரங்கள் ஆகியனவும் காட்சிப்படுத்தப்பட்டுள்ளன.

மேற்சான்றுகள்

வெளி இணைப்புகள்

 அலுவல்முறை வலைத்தளம்   மற்றும் 
 மலேசியா சுற்றுலா - மியூசியம் நெகரா 
 Galleries 'A - D' and the outdoor displays of transportation

தேசிய அருங்காட்சியகங்கள்
மலேசிய அருங்காட்சியகங்கள்
கோலாலம்பூரில் உள்ள கட்டிடங்கள் மற்றும் கட்டமைப்புகள்
சேஷ்நாக் ஏரி

சேஷ்நாக் ஏரி (Sheshnag Lake)  (சமசுகிருதம்: शेषनाग झील) இந்தியாவின் ஜம்மு காஷ்மீர் மாநிலத்தின் அனந்தநாக் மாவட்டத்தில்  இமயமலையில் அமைந்த நன்னீர் ஏரியாகும். இந்த ஏரி இமயமலையின் அடிவார நகரமான பகல்காமிலிருந்து 23 கிலோ மீட்டர் தொலைவில் அமர்நாத் செல்லும் வழியில் இமயமலையில் 3,590 மீட்டர் உயரத்தில் அமைந்துள்ளது. சேஷ்நாக் ஏரி 1.1 கிலோ மீட்டர் நீளம், 0.07 கிலோ மீட்டர் அகலம் கொண்டது.

புராண வரலாறு, புவியியல்  
இந்து சமய புராணங்களின் படி, சேஷ்நாக் எனில் பாம்புகளின் அரசனான ஆதிசேஷன் இந்த ஏரியில் உறைந்து வாழ்பவர் என இந்துக்களின் தொன்மை நம்பிக்கை ஆகும். சேஷ்நாக் ஏரி இந்துக்களின் தொன்மையான புனித யாத்திரை தலங்களில் ஒன்றான அமர்நாத் குகைக் கோயிலுக்கு செல்லும் பாதையில் அமைந்துள்ளது.

சேஷ்நாக் ஏரி பல வகையான மீன் இனங்களை கொண்டது.  குளிர்காலத்தில் கடும் பனிப் பொழிவினால் இந்த ஏரி பனியால் உறைந்து விடுகிறது. 
கோடைகாலத்தில் இவ்வேரியின் பனிகட்டிகள் உருகி பகல்காம் நகரத்தில் லித்தர் ஆறாக பாய்கிறது.

போக்குவரத்து
சேஷ்நாக் ஏரி காஷ்மீரிலிருந்து 120 கிலோ மீட்டர் தொலைவிலும், அனந்தநாக் நகரத்திலிருந்து 50 கிலோ மீட்டர் தொலைவிலும், அமர்நாத் செல்லும் இமயமலையின் அடிவார நகரமான பகல்கம் நகரத்திலிருந்து 23 கிலோ மீட்டர் தொலைவிலும், பஞ்சதரணிக்கு தெற்கே 15 கிமீ தொலைவிலும் அமைந்துள்ளது. பகல்காம் நகரத்திலிருந்து  அமர்நாத் அடிவாரப் பகுதியான சந்தன்வாரி எனுமிடதிற்கு சிற்றுந்துகள் மூலம் அடைந்து, பின் சந்தன்வாரியிலிருந்து ஏழு கிலோ தொலைவில் உள்ள சேஷ்நாக் ஏரியை குதிரைகள் அல்லது பல்லக்குகள் மூலம் அடையலாம். அமர்நாத் குகைக் கோயில் சேஷ்நாக் ஏரியிலிருந்து இருபது கிலோ மீட்டர் தொலைவில் அமைந்துள்ளது. சூன் மாதம் முதல் செப்டம்பர் முடிய சேஷ்நாக் ஏரியை பார்க்க நல்ல காலம் ஆகும். டிசம்பர் முதல் மார்ச்சு மாதம் வரை ஏரி பனிகட்டியால் உறைந்து விடும்.

படக்காட்சியகம்

மேற்கோள்கள்

வெளி இணைப்புகள்

சம்மு காசுமீர் ஏரிகள்
இந்து யாத்திரைத் தலங்கள்
அனந்தநாக் மாவட்டம்
பலராம்பூர் மாவட்டம், சத்தீஸ்கர்

உத்தரப் பிரதேசத்திலும் பலராம்பூர் மாவட்டம் என்றொரு மாவட்டம் உள்ளது!

பலராம்பூர் மாவட்டம் (Balrampur district)  மத்திய இந்தியாவின் சத்தீஸ்கர்  மாநிலத்தின் இருபத்து ஏழு  மாவட்டங்களில்  ஒன்றாகும். சர்குஜா கோட்டத்தில் உள்ள ஐந்து மாவட்டங்களில் இம்மாவட்டமும் ஒன்றாகும். இம்மாவட்ட நிர்வாகத் தலைமையிடம் பலராம்பூர் நகரத்தில் அமைந்துள்ளது.
சர்குஜா மாவட்டத்தின் சில பகுதிகளைக் கொண்டு இம்மாவட்டம் 1 சனவரி 2012-இல் துவக்கப்பட்டது.

இம்மாவட்டம் சத்தீஸ்கர் மாநிலத்தின் வடக்கு பகுதியில் அமைந்துள்ளது.
 
இம்மாவட்டத் தலைமையிட நகரமாக பலராம்பூர், சர்குஜா மாவட்டத்தின் வடக்கில் எண்பது கிலோ மீட்டர் தொலைவில் உள்ளது.

இம்மாவட்டத்தின் பெரும் பகுதிகள் மலைக்காடுகளுடன் கூடியது.  இம்மாவட்டத்தின்  இராமானுஜகஞ்ச்  பகுதி வரலாற்று சிறப்பு மிக்க பகுதியும், மாவட்டத்தின் மக்கள்தொகை அதிகம் கொண்ட நகரமும் ஆகும். இந்நகரம் சத்தீஸ்கர்-ஜார்கண்ட் மாநிலங்களின் எல்லைப்புறத்தில் அமைந்துள்ளது.

போக்குவரத்து வசதிகள்

தொடருந்துகள்
அருகில் உள்ள தொடருந்து நிலையம் கார்வா  மற்றும் அம்பிகா தொடருந்து நிலையம் ஆகும்

வானூர்தி நிலையம்
அருகில் உள்ள வானூர்தி நிலையம் ராஞ்சி மற்றும் ராய்ப்பூர் ஆகும்.

சாலைகள்
தேசிய நெடுஞ்சாலை 343 (இந்தியா) இம்மாவட்டத்தின் வழியாக செல்வதால், பேருந்துகள் மற்றும் சரக்கூந்துகள் மாநிலத்தின் அனைத்து நகரங்களுடன் பலராம்பூர் மாவட்டத்தை இணைக்கிறது.

கல்வி
பலராம்பூர் மாவட்டத்தில் ஒரு கல்லூரி உள்ளது. சர்குஜா பல்கலைக் கழகம் 2 செப்டம்பர் 2008-இல் நிறுவப்பட்டது.

மாவட்ட நிர்வாகம்
3806.08  கிலோ மீட்டர் பரப்பளவு கொண்ட இம்மாவட்டம் 645 கிராமங்களும்,  340  கிராமப் பஞ்சாயத்துகளும்,  ஐந்து நகரப் பஞ்சாயத்துக்களும் மற்றும் பலராம்பூர், இராஜ்பூர், சங்கர்கர், குஷ்மி, இராமச்சந்திராபுரம் மற்றும் வத்ராப்நகர் என ஆறு ஊராட்சி ஒன்றியங்களும், ஆறு வருவாய் வட்டங்களையும், நான்கு உட்கோட்டங்களையும் கொண்டுள்ளது.

மக்கள் வகைப்பாடு
2001 இந்திய மக்கள் தொகை கணக்கெடுப்பின் படி, இம்மாவட்ட  மொத்த மக்கள்தொகை 5,98,855 ஆகும். அதில் ஆண்கள்  3,04,367 ஆகவும்,பெண்கள் 2,94,488  ஆகவும் உள்ளனர். பாலின விகிதம் ஆயிரம் ஆண்களுக்கு 970 பெண்கள் வீதம் உள்ளனர். மொத்த மக்கள்தொகையில் முரியா, மரியா மற்றும் ஹல்பா  பழங்குடி மக்கள்  81.38 சதவீதமாக உள்ளனர். பட்டியல் சமூக மக்கள் 4.01 சதவீதமாக உள்ளனர். மக்கள் அடர்த்தி ஒரு சதுர கிலோ மீட்டரில் 157 வீதம் வாழ்கின்றனர். மாவட்ட மொத்த படிப்பறிவு 54.24%ஆக உள்ளது.  அதில் ஆண்களின் படிப்பறிவு விகிதம்  67.27 % ஆகவும்; பெண்களின் படிப்பறிவு 51.79 % ஆக உள்ளது.

பொருளாதாரம்
பலராம்பூர் மாவட்டம் வளமையான மண் வளம் கொண்டதால் நெல் மற்றும் கோதுமை அதிக அளவில் பயிரிடப்படுகிறது.

அரசியல்
சர்குஜா மக்களவை தொகுதியில் பலராம்பூர் மாவட்டம் உள்ளது. பலராம்பூர் மாவட்டத்தின்  பிரதாப்பூர் சட்டமன்ற தொகுதி, இராமானுஜகஞ்ச் சட்டமன்ற தொகுதி மற்றும் சம்ரி சட்டமன்ற தொகுதிகள் மூன்றும் பழங்குடி மக்களுக்கு ஒதுக்கப்பட்டுள்ளது.

மேற்கோள்கள்

வெளி இணப்புகள்
 பல்ராம்பூர் மாவட்ட இணையதளம் 
 சத்தீஸ்கர் மாநிலத்தின் வரைபடம்

பலராம்பூர் மாவட்டம்
சத்தீஸ்கர் மாவட்டங்கள்
மெங்கரிசு

மெங்காரிஸ் மரம் (Koompassia excelsa) என்பது தென்கிழக்காசியா கண்டத்தில் போர்னியோ, மலேசியா, தாய்லாந்து, பிலிபைன்ஸ், இந்தோனேசியா போன்ற நாடுகளில் மிக உடரமாக வளரம் ஒரு மரம் ஆகும். இவை போர்னியோ நாட்டின் காடுகளில் அதிக அளவில் காணப்படுகிறது. பொதுவாக இவை 83 மீட்டர்கள் முதல் 88 மீட்டர்கள் வரை வளரக்கூடியது. இதன் வேர்கள் நிலத்தில் பரந்து விரிந்து காணப்படுகிறது.﻿

மேற்கோள்கள்

பூக்கும் தாவரங்கள்
மரங்கள்
இந்தோனேசியத் தாவரங்கள்
மலேசிய மரங்கள்
பிலிப்பீனியத் தாவரங்கள்
சி. திருநாவுக்கரசு

எஸ். ரி. அரசு என அழைக்கப்படும் சிவக்கொழுந்து திருநாவுக்கரசு (28 ஏப்ரல் 1926 - 17 பெப்ரவரி 2016) இலங்கையின் பிரபலமான நாடகக் கலைஞரும், நாடக இயக்குநரும், ஒப்பனைக் கலைஞரும், ஒளிப்பதிவாளரும், சிற்பக் கலைஞரும், தமிழ்ப் பற்றாளரும் ஆவார். 75 இற்கும் மேற்பட்ட நாடகங்களில் இவர் நடித்துள்ளார்.

வாழ்க்கைக் குறிப்பு
1926 ஏப்ரல் 28 இல் யாழ்ப்பாணம், நல்லூரில் பிறந்த அரசு பரி. யோவான் கல்லூரியில் கல்வி கற்றார். இந்தியா சென்று சிற்பக் கலையில் பயிற்சி பெற்றார். அப்போது இரண்டாம் உலகப் போர் நடந்து கொண்டிருந்த காலம். கட்டாய இராணுவ சேவையில் நான்கு ஆண்டுகள் ஈடுபட்டு நாடு திரும்பினார். தமிழகத்தில் தங்கியிருந்த போது திராவிடர் கழகத்தின் கருத்துகளால் கவரப்பட்டார். யாழ்ப்பாணத்தில் இளைஞர் கழகம் ஒன்றை ஆரம்பித்து, அண்ணா, மு. கருணாநிதி ஆகியோரின் நாடகங்களை யாழ்ப்பாணத்தில் மேடையேற்றினார். 1948 ஆம் ஆண்டில் தூக்குமேடை என்ற நாடகத்தில் முதன் முதலில் நடித்தார். ‘திப்புசுல்தான்’, ‘தமிழன் கதை’, ‘வீரமைந்தன்’, ‘வீரத்தாய்’ ஆகிய வரலாற்று நாடகங்களை மேடையேற்றினார்.

காரை சுந்தரம்பிள்ளை, தாசீசியஸ், நா.சுந்தரலிங்கம், சிவானந்தன், வள்ளிநாயகி ராமலிங்கம், குழந்தை ம. சண்முகலிங்கம் ஆகியோருடன் இணைந்து யாழ் நாடக அரங்கக் கல்லூரி என்னும் அமைப்பை உருவாக்கினார். பொறுத்தது போதும், புதியதோர் வீடு, எந்தையும் தாயும் ஆகிய நாடகங்களை தமிழக மேடைகளிலும் மேடையேற்றியுள்ளார்.

திரைப்படங்களில்
எஸ். ரி. அரசு இலங்கையில் தயாரிக்கப்பட்ட குத்துவிளக்கு, டாக்சி டிரைவர் ஆகிய தமிழ்த் திரைப்படங்களில் நடித்துள்ளார். கடமையின் எல்லை திரைப்படத்தின் உதவி ஒளிப்பதிவாளராகப் பணியாற்றினார்.

விருதுகள்
 1991 ஆம் ஆண்டில் சாவகச்சேரியில் இடம்பெற்ற முத்தமிழ் விழாவில் விடுதலைப் புலிகளின் தலைவர் வே. பிரபாகரன் அரசுவிற்கு மாமனிதர் விருது வழங்கிக் கௌரவித்தார்.
 கலாபூசணம், இலங்கை அரச விருது

மேற்கோள்கள்

ஈழத்துக் கலைஞர்கள்
ஈழத்து நாடக நடிகர்கள்
ஈழத்து நாடகாசிரியர்கள்
இலங்கைத் தமிழ்த் திரைப்பட நடிகர்கள்
1926 பிறப்புகள்
2016 இறப்புகள்
யாழ்ப்பாணம் பரி யோவான் கல்லூரி மழைய மாணவர்கள்
மஞ்சக்கடம்பு

மஞ்சக்கடம்பு (Haldina Cordifolia) இது ஆசியா கண்டத்தில் இந்தியா, இலங்கை போன்ற நாடுகளில் காணப்படும் ஒரு வகையான மரம் ஆகும். மேலும் இது கடம்ப மரத்தைச் சேர்ந்த ஒரு இனம் ஆகும். இது ஒரு பூக்கும் தாவரம் ஆகும். இம்மரத்தின் இலைகளை கம்பளிப் பூச்சி, பட்டாம்பூச்சி, மற்றும் வரியன் பூச்சிகளும் உணவாக உட்கொள்ளுகின்றன.

மேற்கோள்கள்

தகவற்பெட்டி மேம்பாடு தேவைப்படும் தாவரவியல் கட்டுரைகள்
பூக்கும் தாவரங்கள்
மரங்கள்
செங்கடம்ப மரம்

செங்கடம்பு (Barringtonia acutangula) இது ஒரு பூக்கும் தாவரம் ஆகும்.  இது ஆசியா கண்டத்தில் இந்தியா,  ஆஸ்திரலேசியா, ஆப்கானித்தான், பிலிப்பைனஸ், குயின்ஸ்லாந்து  போன்ற நாடுகளில் காணப்படும் ஒரு வகையான மரம் ஆகும். இவை அதிகமாக கடற்கறை ஓரங்களில் காணப்படுகிறது. மேலும் இது கடம்ப மரத்தைச் சேர்ந்த ஒரு இனம் ஆகும்.இம்மரத்தின் இலைகளை கம்பளிப் பூச்சி,  மற்றும் பட்டாம்பூச்சி, உணவாக உட்கொள்ளுகின்றன.

மேற்கோள் 

பூக்கும் தாவரங்கள்
மரங்கள்
கீரைகள்
வெள்ளைக்கடம்பு

வெள்ளைக்கடம்பு ﻿ (அறிவியல் பெயர் : Hymenodictyon Orixense) (ஆங்கில பெயர் : Bridal Couch Tree) இது ஒரு பூக்கும் தாவரம் ஆகும்.  இது ஆப்பிரிக்கா கண்டத்தில் மடகாஷ்கர் நாட்டில் காணப்படும் ஒரு வகையான மரம் ஆகும். மேலும் இது கடம்ப மரத்தைச் சேர்ந்த ஒரு இனம் ஆகும்.இம்மரத்தின் இலைகளைக்  கம்பளிப் பூச்சிகளும்,  பட்டாம் பூச்சிகளும், உணவாக உட்கொள்ளுகின்றன.

மேற்கோள்

பூக்கும் தாவரங்கள்
மரங்கள்
நேப்பியர் புல்

நேப்பியர் புல் (Pennisetum purpureum), யானைப் புல் அல்லது உகாண்டா புல், ஆப்பிரிக்க நாடுகளைத் தாயகமாகக் கொண்டது. இப்புற்களுக்கு குறைந்த அளவே தண்ணீரும், சத்துக்களும் தேவைப்படுவதால் சாதரணமாகப் பயிரிடப்பட முடியாத  நிலங்களிலும் வளரக் கூடியது. இப்புற்கள் அடர்த்தியான புதராக நீண்ட மிருதுவான இலைகளை உடையதாக வளருகின்றன. ஒரு முறை பயிரிட்டால் நான்கு, ஐந்து வருடங்களுக்கு தொடர்ந்து அறுவடை செய்யலாம். இதன் இலைகளை ஆடுகளும், முயல்களும் விரும்பி உட்கொள்கின்றன.

மேற்கோள்கள்

புற்கள்
கெல்லி கிளார்க்சன்

கெல்லி பிரைன்னி கிளார்க்சன் (பிறப்பு ஏப்பிரல் 24, 1982) ஒரு அமெரிக்க பாடகி, பாடலாசிரியர் மற்றும் குழந்தைகள் புத்தக ஆசிரியராவர். இவர் 2002ல் அமெரிக்க ஐடல் என்னும் முதல் பருவ நிகழ்ச்சியில் வெற்றிபெற்றதனால் பிரபலமானவர்.

பாடல் வெளியீடுகள்

 தாங்க்ஃபுல் (2003)
 பிரேக்கவே (2004)
 மை டிசம்பர் (2007)
 ஆல் ஐ எவர் வான்டட் (2009)
 ஸ்ராங்கர் (2011)
 ராப்பிடு இன் ரெட் (2013)
 பீஸ் பை பீஸ் (2015)

மேற்கோள்கள் 

1982 பிறப்புகள்
ஆங்கில அமெரிக்கர்கள்
வாழும் நபர்கள்
அமெரிக்க நடிகைகள்
அமெரிக்கத் திரைப்பட நடிகைகள்
அமெரிக்கப் பாடகிகள்
கிராமி விருது வென்றவர்கள்